b'\n_START_ARTICLE_\nPape\xc5\xbe Anicet\n_START_SECTION_\nPrvi Sirijec na pape\xc5\xa1kem prestolu\n_START_PARAGRAPH_\nAnicet je bil doma iz Emese (danes Homs) v Siriji. Zdi se, da so ga izklju\xc4\x8dili iz sirijske Cerkve na vzhodu, ker se je bojeval proti gnosticizmu.\n_START_SECTION_\nDolo\xc4\x8dbe\n_START_PARAGRAPH_\nPo zbirki Liber pontificalis je Anicet duhovnikom prepovedal no\xc5\xa1enje dolgih las.\n_START_SECTION_\nMu\xc4\x8deni\xc5\xa1tvo in \xc4\x8de\xc5\xa1\xc4\x8denje\n_START_PARAGRAPH_\nRimski martirologij poro\xc4\x8da, da je tudi sam Anicet umrl mu\xc4\x8deni\xc5\xa1ke smrti; vendar o tem ne obstajajo podrobnosti. Kot dan mu\xc4\x8deni\xc5\xa1tva navajajo dan 16., 17. ali 20. aprila._NEWLINE_Po izro\xc4\x8dilu je bil pape\xc5\xbe Anicet pokopan v Kalistovih katakombah; 1604. leta pa so njegovo telo prenesli v dru\xc5\xbeinsko kapelo pala\xc4\x8de Altemps, ko je Klemen VII. odobril tozadevno pro\xc5\xa1njo kneza Giovannija Angela Altempsa.'